# data[].attributes.body
Το MakerSpace που θα σχεδίαζα στο σχολείο μου θα ονομαζόταν "Litlab" (Literature Laboratory) και θα συνέδεε τη φιλολογία με τη δημιουργικότητα, τη γραφή και τη βιωματική μάθηση. Στόχος του θα ήταν οι μαθητές και μαθήτριες να «ζωντανεύουν» πρόσωπα, ιδέες και συναισθήματα από λογοτεχνικά και ιστορικά έργα μέσα από τη χειροποίητη και ψηφιακή δημιουργία, ανακαλύπτοντας νέους τρόπους προσέγγισης της γνώσης.

Σκοπός και φιλοσοφία

Ο βασικός σκοπός του χώρου είναι να καλλιεργήσει την ενσυναίσθηση, τη φαντασία και τη δημιουργική γραφή, μέσα από τη φιλοσοφία των MakerSpaces: μάθηση μέσω της πράξης, συνεργασίας, πειραματισμού και στοχασμού. Οι μαθητές και μαθήτριες μετατρέπονται από παθητικοί αναγνώστες σε ενεργούς δημιουργούς νοήματος, συνδέοντας τη λογοτεχνία και την ιστορία με τη σύγχρονη εμπειρία τους. Έτσι, η μάθηση αποκτά προσωπικό και βιωματικό χαρακτήρα, προωθώντας τη μη τυπική εκπαίδευση.

Σχεδιασμός και οργάνωση

Ο χώρος εγκατάστασης θα μπορούσε να είναι η βιβλιοθήκη του σχολείου ή μία αίθουσα που θα διαμορφωθεί με απλά και οικονομικά μέσα. Θα υπάρχουν τρεις σταθμοί εργασίας:

Θα περιλαμβάνει τρεις βασικούς σταθμούς εργασίας:

1. Σταθμός “Ζωντανή Λογοτεχνία” – Οι μαθητές δημιουργούν μακέτες, αφίσες ή μικρά θεατρικά αντικείμενα εμπνευσμένα από λογοτεχνικά έργα (π.χ. σκηνή από τραγωδία, δωμάτιο ήρωα, συμβολικά αντικείμενα). Χρησιμοποιούνται ανακυκλώσιμα υλικά, χαρτόνια, χρώματα, πηλός και βασικά εργαλεία χειροτεχνίας ή και ραπτομηχανή.

2. Σταθμός “Επιστολές από το Παρελθόν” – Οι μαθητές γράφουν χειροποίητες ή ψηφιακές επιστολές ως λογοτεχνικοί ή ιστορικοί ήρωες, χρησιμοποιώντας παλαιωμένο χαρτί, κερί, σπάγκο ή απλά προγράμματα επεξεργασίας κειμένου και γραφικών.

3. Σταθμός "Ψηφιακή Δημιουργία” – Εδώ οι μαθητές παράγουν πολυτροπικά έργα όπως podcasts, βίντεο, αφίσες ή διαδραστικές παρουσιάσεις, συνδέοντας την τέχνη με την τεχνολογία και τη λογοτεχνία.

Στο τέλος κάθε δράσης, τα έργα παρουσιάζονται σε σχολική έκθεση ή ψηφιακή πλατφόρμα (π.χ. Padlet, e-portfolio), ώστε οι μαθητές να μοιράζονται τη διαδικασία και να αναδεικνύουν τις επιλογές τους.

Προϋπολογισμός και Συμμετέχοντες

Ο προϋπολογισμός είναι ιδιαίτερα χαμηλός, καθώς βασίζεται στη χρήση ανακυκλώσιμων υλικών και του υπάρχοντος εξοπλισμού του σχολείου (υπολογιστές, εκτυπωτής, υλικά γραφικής ύλης). Οι μαθητές/τριες Λυκείου αποτελούν τους βασικούς συμμετέχοντες, στο πλαίσιο των μαθημάτων Νέων Ελληνικών, Ιστορίας και Τέχνης, ή μιας διαθεματικής δράσης με ανθρωπιστικό προσανατολισμό.

Κατεύθυνση και προοπτική

Η κατεύθυνση του MakerSpace είναι ανθρωπιστική, εστιάζοντας στη δημιουργική αναπαράσταση και την πολιτισμική μνήμη. Μέσα από τη συνεργατική και βιωματική μάθηση, το «Litlab» φιλοδοξεί να αποτελέσει ένα εργαστήριο πολιτισμού, όπου οι μαθητές και μαθήτριες θα μαθαίνουν να σκέφτονται, να δημιουργούν και να επικοινωνούν γόνιμα με το παρελθόν μέσα από τη δύναμη της τέχνης και του λόγου και της πράξης. Επίσης, μέσα από τη διαδικασία αναμένεται να αναπτύξουν οριζόντιες και ψηφιακές δεξιότητες.

# data[].attributes.body
MakerSpace Δημοτικού Σχολείου – «Λαχανόκηπος»

Το MakerSpace «Λαχανόκηπος» θα δημιουργηθεί στον εξωτερικό χώρο του Δημοτικού Σχολείου και θα συνδυάζει τη χαρά της δημιουργίας με την καλλιέργεια περιβαλλοντικής συνείδησης. Στόχος του είναι να φέρει τους μαθητές σε επαφή με τη φύση, τη βιωσιμότητα και τη συνεργατική μάθηση, μέσα από την κατασκευή και φροντίδα ενός σχολικού λαχανόκηπου.

Σκοπός και φιλοσοφία

Η φιλοσοφία του χώρου στηρίζεται στην ιδέα ότι τα παιδιά μαθαίνουν καλύτερα μέσα από τις βιωματικές δραστηριότητες και τη φροντίδα. Ο λαχανόκηπος λειτουργεί ως ζωντανό εργαστήριο, όπου οι μαθητές πειραματίζονται, σχεδιάζουν, παρατηρούν και κατασκευάζουν. Μέσα από αυτή τη διαδικασία αναπτύσσουν δεξιότητες επιστήμης, τεχνολογίας, τέχνης και περιβαλλοντικής αγωγής, ενισχύοντας παράλληλα την υπευθυνότητα και τη συνεργασία.

Χώρος και Οργάνωση

Ο λαχανόκηπος θα διαμορφωθεί σε μία γωνιά της αυλής (~20 m²). Ο χώρος θα περιλαμβάνει:

Σταθμό καλλιέργειας – υπερυψωμένα παρτέρια από ξύλινες παλέτες ή ανακυκλωμένα υλικά, με καλλιέργειες λαχανικών και αρωματικών φυτών και βοτάνων.

Σταθμό κατασκευών – μικρή υπαίθρια επιφάνεια εργασίας για δημιουργία ταμπέλων, πινακίδων, συστημάτων ποτίσματος (π.χ. με μπουκάλια).

Σταθμό παρατήρησης – τραπεζάκι με μεγεθυντικούς φακούς, ημερολόγια ανάπτυξης φυτών και φωτογραφικό υλικό.

Γωνιά ανακύκλωσης και κομποστοποίησης, όπου οι μαθητές θα μαθαίνουν πώς τα οργανικά απορρίμματα γίνονται λίπασμα.

Προϋπολογισμός (έως 800 €)

Το πιο κάτω κόστος είναι ενδεικτικό. Θα γίνει προσπάθεια κατασκευής ορισμένων εργαλείων/αντικειμένων από ανακυκλώσιμα υλικά.

Είδος

Κόστος

Περιγραφή

Ξύλινες παλέτες / δοχεία φύτευσης

100

Ανακυκλωμένα ή δωρεά

Χώμα και φυτά – λαχανικά, αρωματικά

150

Βασικές καλλιέργειες (ντομάτα, μαρούλι, δυόσμος κ.λπ.)

Εργαλεία χειρός- φτυαράκια, ποτιστήρια, γάντια

100

Παιδικά σετ

Υλικά κατασκευών- χαρτόνια, πινέλα, ξύλο, μπογιές

100

Για πινακίδες/στολισμό

Απλό αυτόματο πότισμα με χρονόμετρο

150

Κάδος κομποστοποίησης

100

Πλαστικός ή ξύλινος

Εκτυπώσεις

100

Ημερολόγια, αφίσες, καρτέλες

Μορφή Μάθησης και Συμμετέχοντες

Οι δραστηριότητες θα πραγματοποιούνται σε ομάδες μαθητών, με εναλλαγή ρόλων (φυτεύω, μετρώ, καταγράφω, σχεδιάζω). Οι εκπαιδευτικοί επιστήμης, περιβαλλοντικής εκπαίδευσης, εικαστικών θα συνεργάζονται, ενσωματώνοντας το έργο στο μάθημα (π.χ. μετρήσεις ανάπτυξης, καταγραφή δεδομένων, κατασκευή ετικετών με QR codes). Οι γονείς μπορούν να συμμετέχουν σε δράσεις φύτευσης και συντήρησης.

Κατεύθυνση και Βιωσιμότητα

Ο λαχανόκηπος θα λειτουργεί ως ζωντανό MakerSpace μάθησης: οι μαθητές «φτιάχνουν» κάτι πραγματικό, βλέπουν το αποτέλεσμα του κόπου τους και κατανοούν τη σημασία της φροντίδας του περιβάλλοντος. Μακροπρόθεσμα, ο χώρος μπορεί να επεκταθεί με απλά συστήματα αισθητήρων υγρασίας ή μικρά ηλιακά πάνελ, συνδυάζοντας επιστήμη και τεχνολογία.

# data[].attributes.body
Η αίθουσα L.F.E Σχεδιασμού και Τεχνολογίας του σχολείου μας προσφέρεται ώστε να γίνει ένας χώρος δημιουργικότητας, συνεργασίας και καινοτομίας. Πρόκειται για ένα εργαστήριο όπου μαθητές και εκπαιδευτικοί μπορούν να πειραματιστούν, να σχεδιάσουν και να κατασκευάσουν τις δικές τους ιδέες, χρησιμοποιώντας διάφορα εργαλεία και υλικά.

Η εικόνα παρουσιάζει τη διάταξη της αίθουσας μας, χωρισμένης σε θεματικές ζώνες:

🔩 Ξυλουργικά και Ηλεκτρικά Εργαλεία – Εδώ γίνονται εργασίες με ξύλο, χρήση δράπανων, πριονιών και άλλων εργαλείων.

🤖 Ρομποτικά Κιτς – Στον χώρο αυτό οι μαθητές συναρμολογούν και προγραμματίζουν ρομπότ, αναπτύσσοντας δεξιότητες STEM.

🔁 Recycle Corner – Γωνιά ανακύκλωσης, όπου δίνονται νέα ζωή και χρήση σε παλιά υλικά.

🧵 Sewing / Textile – Χώρος ραπτικής και υφασμάτων, για κατασκευές με ύφασμα και ανακύκλωση ρούχων.

🎨 Arts and Crafts – Περιοχή για δημιουργίες με χρώματα, χαρτί, πλαστικό και άλλα καλλιτεχνικά υλικά.

💡 Design Table – Τραπέζι σχεδιασμού, όπου οι ιδέες παίρνουν μορφή μέσω σκίτσων και μακετών.

💻 Computers & Printers – Ψηφιακός χώρος με υπολογιστές και εκτυπωτές για σχεδίαση, έρευνα ή δημιουργία ψηφιακών αρχείων.

🧰 Υλικά και Βιτρίνα Κατασκευών – Σημείο αποθήκευσης υλικών και έκθεσης έτοιμων δημιουργιών.

Στο κέντρο του χώρου υπάρχουν πάγκοι εργασίας, όπου οι μαθητές μπορούν να συνεργάζονται και να ανταλλάσσουν ιδέες.
Στον τοίχο υπάρχει άσπρος πίνακας (whiteboard) για σημειώσεις, ιδέες και παρουσιάσεις.

Εξοπλισμός-Υλικά

Περιγραφή : ο εξοπλισμός και πολλά από τα υλικά υπάρχουν ήδη στην αίθουσα. Η ραπτομηχανή έχει προστεθεί από εμένα και τα διάφορα υλικά που χρειαζόμαστε τα αγοράζουμε μέσω του προγράμματος ΔΡΑΣΕ, απο ότι μπορεί ο καθένας να φέρει από το σπίτι του και από λεφτά που μαζεύονται από δημιουργίεσ που φτιάχνονται και πουλιούνται από τα παιδιά. Άρα ως ενδεικτικό κόστος το δικό μας εργαστήριο χρειαζόμαστε 300 ευρώ για τα υλικά μας.

1.Ξυλουργικά & Ηλεκτρικά Εργαλεία

Δράπανο πάγκου, σέγα, τριβείο, πένσες, κατσαβίδια, μέτρα, πάγκοι

2.Ρομποτικά Κιτς

Εκπαιδευτικά κιτ ρομποτικής (Arduino, LEGO Spike ή Micro:bit)

3.Υλικά Κατασκευών

Πλαστικά, μέταλλα, βίδες, κόλλες, καλώδια, αισθητήρες, LED, κινητήρες

4.Πάγκοι Εργασίας

Ανθεκτικοί πάγκοι για ομαδική εργασία

5.Recycle Corner

Κάδοι διαλογής, ράφια, δοχεία συλλογής υλικών

6.Ραπτική / Υφάσματα (Sewing/Textile)

Ραπτομηχανή, ψαλίδια, υφάσματα, νήματα, κουμπιά, ραφτικά εργαλεία

7.Arts & Crafts

Υλικά για ζωγραφική, κατασκευές, χαρτόνια, μπογιές, κόλλες, ψαλίδια

8.Design Table

Έπιπλο σχεδίασης, φωτισμός, καρέκλα, υλικά σχεδίασης

9.Υπολογιστές & Εκτυπωτές

10.Βιτρίνα Κατασκευών

Προθήκη για έκθεση έργων και αποθήκευση υλικών

11.Πίνακας (Whiteboard)

12. Φωτισμός & Ασφάλεια

πυροσβεστήρας, φαρμακείο, σήμανση

🎯 Κατεύθυνση και Προοπτική

Η κατεύθυνση του εργαστηρίου εστιάζει στη διεπιστημονική προσέγγιση της γνώσης, συνδυάζοντας τεχνολογία, τέχνη, επιστήμη και σχεδιασμό.

🔹 Κατεύθυνση

Η λειτουργία του χώρου στοχεύει:

Στην ενίσχυση των δεξιοτήτων STEM (Science, Technology, Engineering, Mathematics).

Στην προώθηση της δημιουργικής και κριτικής σκέψης μέσα από την επίλυση πραγματικών προβλημάτων.

Στην καλλιέργεια της συνεργασίας και της ομαδικότητας, καθώς οι μαθητές εργάζονται σε κοινά projects.

Στην ενσωμάτωση της βιωσιμότητας και της ανακύκλωσης μέσα από δράσεις επαναχρησιμοποίησης υλικών (Recycle Corner).

Στην ανάπτυξη ψηφιακών δεξιοτήτων, όπως ρομποτική, προγραμματισμός και ψηφιακή σχεδίαση.

🔹 Προοπτική

Το εργαστήριο έχει τη δυναμική να εξελιχθεί σε:

Κέντρο καινοτομίας του σχολείου, όπου μαθητές όλων των ηλικιών μπορούν να σχεδιάζουν και να υλοποιούν δημιουργικά έργα.

Χώρο διασύνδεσης με την τοπική κοινότητα, μέσα από εκθέσεις, παρουσιάσεις και συνεργασίες με άλλους φορείς.

Εργαστήριο επαγγελματικού προσανατολισμού, που φέρνει τους μαθητές σε επαφή με τεχνικά και δημιουργικά επαγγέλματα.

Μέσα από τη λειτουργία του εργαστηρίου, το σχολείο αποκτά μια νέα δυναμική: από χώρος παθητικής μάθησης μετατρέπεται σε εργαστήριο ιδεών, συνεργασίας και καινοτομίας, όπου κάθε μαθητής μπορεί να δημιουργεί, να μαθαίνει και να ονειρεύεται το μέλλον του.

# data[].attributes.headline
Υφιστάμενη Αίθουσα Σχεδιασμού και τεχνολογίας

# data[].attributes.subject
Υφιστάμενη Αίθουσα Σχεδιασμού και τεχνολογίας

# data[].attributes.body
Εδώ σας έχω βάλει μια φωτογραφία της αίθουσας μας και πως την οργανώνουμε τώρα για να γίνει το εργαστήριο για όλους μας με βάση το σχεδιασμό που έκανα στην πρώτη μου περιγραφή.

# data[].attributes.attachment_caption
Εργαστήριο Φυσικής 

# data[].attributes.headline
Το μάθημα που διδάσκω 

# data[].attributes.body
Το μάθημα που διδάσκω είναι η Φυσική και χρειάζεται να γίνονται διάφορα πειράματα. Επίσης να φτιάχνουν οι μαθητές διάφορες κατασκευές, όπως τις παρουσίασα σε προηγούμενη εργασία στο pallet.

Όπως φαίνεται και στην εικόνα, που δανείστηκα από το διαδίκτυο, ένα εργαστήριο θέλει μεγάλους πάγκους εργασίας που θα τοποθετούνται γύρω από τον κεντρικό πάγκο του εκπαιδευτή. Αν δεν μπορούν γύρω, τουλάχιστον, να είναι γίνονται ορατοί από όλους τους μαθητές- συμμετέχοντες. Εκτός από τους πάγκους, πρέπει να υπάρχουν και καρέκλες με τροχούς που να επιτρέπουν στους μαθητές να μετακινούνται σε περίπτωση που χρειάζεται. Ακόμα, να υπάρχουν πολλά ντουλάπια καθώς και ράφια, όπου μπορούν να φυλάσσονται τα εποπτικά μέσα- όργανα καθώς και υλικά για πειράματα/ κατασκευές. Κάποιες φορές είναι απαραίτητα η βρύση και τα γκαζάκια. Απαραίτητοι είναιεπίσης και οι Ηλεκτρονικοί Υπολογιστές καθώς και ο προβολέας, ο πίνακας. Εκτός από το εργαστήριο χρειάζεται και παρασκευαστήριο που λειτουργεί ως αποθήκη και χώρος προετοιμασίας από τους εκπαιδευτές κυρίως!

Ο χώρος εγκατάστασης του εργαστηρίου είναι σίγουρα το σχολείο ή ένας χώρος εκπαίδευσης.

Ο προϋπολογισμός είναι σίγουρα πάνω από 5000ευρώ, αλλά καλύπτεται από το κονδύλια του Υπουργείου και της Σχολικής Εφορίας! Μπορούν να χρησιμοποιηθούν και κάποια υλικά ανακυκλώσιμα ή προσωπικά των μαθητών.

Η μορφή μάθησης είναι κυρίως η τυπική με πολλές άλλες μεθόδους διδασκαλίας!

# data[].attributes.headline
Σχέδιο εργαστήριο 

# data[].attributes.subject
Σχέδιο εργαστήριο 

# data[].attributes.body
Σχέδιο εργαστηρίου όπως το πήρα από το διαδίκτυο! Τα υλικά έγραψα προηγουμενως

# data[].attributes.headline
Περιγραφή Προτ

# data[].attributes.body
Περιγραφή Προτεινόμενου MakerSpace

Το σχολικό MakerSpace “Δημιουργώ & Μαθαίνω” θα αποτελέσει έναν ευέλικτο, δημιουργικό χώρο μάθησης για μαθητές της Ε΄και Στ΄ Δημοτικού, σε πρώτη φάση, όπου θα συνδυάζονται η τεχνολογία, η επιστήμη, η τέχνη και η συνεργατική μάθηση. Στόχος είναι οι μαθητές να μάθουν μέσω της δημιουργίας – να ανακαλύπτουν, να πειραματίζονται και να λύνουν προβλήματα, εφαρμόζοντας τη γνώση τους σε πραγματικά πλαίσια.

Σκοπός και Φιλοσοφία

Η φιλοσοφία του χώρου βασίζεται στην ιδέα ότι κάθε μαθητής είναι δημιουργός (“Every student is a maker”). Το MakerSpace θα καλλιεργεί δεξιότητες του 21ου αιώνα – δημιουργικότητα, συνεργασία, κριτική σκέψη και επικοινωνία – μέσα από διαθεματικές δραστηριότητες STEM/STEAM.
Ο σκοπός είναι να ενισχυθεί η περιέργεια και η καινοτομία, δίνοντας στα παιδιά τη δυνατότητα να πειραματιστούν με εργαλεία και ιδέες που συνδέουν τη θεωρία με την πράξη.

Σχεδιασμός & Οργάνωση

Ο χώρος θα εγκατασταθεί στην Αίθουσα Σχεδιασμού και Τεχνολογίας του σχολείου μας, μία αίθουσα 40 m², χωρισμένη σε τρεις κύριες ζώνες:

1. Ζώνη Σχεδιασμού (Design Station): τραπέζια ομαδικής εργασίας, υπολογιστές με TinkerCAD και LEGO Education Spike Prime.

2. Ζώνη Κατασκευής (Build Station): ράφια με υλικά (χαρτόνια, ξύλα, εργαλεία χειρός, 3D printer, kit ρομποτικής).

3. Ζώνη Παρουσίασης (Show & Share): επιφάνεια για παρουσίαση κατασκευών, προβολέα, τοίχο ιδεών.

Η διάταξη θα είναι ευέλικτη και επαναδιαμορφώσιμη, με έπιπλα σε ρόδες και ασύρματο εξοπλισμό, ώστε να υποστηρίζεται τόσο η ατομική όσο και η συνεργατική μάθηση.

Προϋπολογισμός (ενδεικτικός)

3 σετ LEGO Spike Prime → 1 500 €

1 3D printer → 500 €

Υλικά arts & crafts → 200 €

Υπολογιστές / λογισμικά → 800 €

Έπιπλα & χώρος → 1 000 €
Σύνολο: περίπου 4 000 € (μπορεί να επιτευχθεί σταδιακά με σχολικό προϋπολογισμό ή χορηγίες).

Συμμετέχοντες & Μάθηση

Ο χώρος θα αξιοποιείται από μαθητές Ε΄–Στ΄ Δημοτικού και, περιοδικά, από μικρότερες τάξεις μέσω συνεργατικών έργων.
Η μάθηση θα είναι μη τυπική, βιωματική και βασισμένη στη διερεύνηση — με project-based learning και συνεργασία ομάδων.
Ενδεικτικές δραστηριότητες:

«Η πόλη του μέλλοντος» με LEGO Spike Prime

Κατασκευή ανακυκλώσιμων παιχνιδιών, μουσικών οργάνων...

3D μοντελοποίηση γεωμετρικών σχημάτων

Δημιουργία ιστορικών μακετών (π.χ. αρχαία κτίρια)

Κατεύθυνση και Ανάπτυξη

·        Το MakerSpace “Δημιουργώ & Μαθαίνω” θα εξελιχθεί σε κέντρο δημιουργικής μάθησης για το σχολείο

Μακροπρόθεσμα, μπορεί να αποτελέσει κόμβο συνεργασίας με το Youth MakerSpace Λάρνακας και το CYENS Thinker Maker Space, προσφέροντας στους μαθητές εμπειρίες πέρα από τα όρια της τάξης.

# data[].attributes.headline
Περιγραφή MakerSpace: “Φυσική σε Κίνηση”

# data[].attributes.subject
Περιγραφή MakerSpace: “Φυσική σε Κίνηση”

# data[].attributes.body
Σκοπός και Φιλοσοφία

Το MakerSpace “Φυσική σε Κίνηση” αποτελεί έναν χώρο δημιουργίας, πειραματισμού και μάθησης που στοχεύει να συνδέσει τη θεωρία της Φυσικής με την πράξη.
Η φιλοσοφία του βασίζεται στο τρίπτυχο “μαθαίνω – κατασκευάζω – πειραματίζομαι”, δίνοντας στους μαθητές τη δυνατότητα να ερευνούν φαινόμενα όπως η κίνηση, η δύναμη, η ενέργεια και ο ηλεκτρισμός μέσα από πραγματικές κατασκευές.
Στόχος είναι οι μαθητές να αναπτύξουν δεξιότητες STEM, κριτική σκέψη, δημιουργικότητα και συνεργατικότητα, δουλεύοντας σε ομάδες για να επιλύουν προβλήματα που συνδέονται με την ύλη της Φυσικής.

Χώρος και Οργάνωση

Ο χώρος θα διαμορφωθεί σε μία αίθουσα εργαστηρίου Φυσικής ή τεχνολογίας στο σχολείο, με ευέλικτα έπιπλα που μπορούν να μετακινηθούν.
Η διάταξη θα περιλαμβάνει τέσσερις κύριους σταθμούς εργασίας:

1. Σταθμός Μηχανικής Κίνησης – για πειράματα στους Νόμους του Νεύτωνα (π.χ. κατασκευή αυτοκινήτου με μπαλόνι, εκτόξευση μπαλονιού-πυραύλου).

2.  Σταθμός Ηλεκτρονικών Κυκλωμάτων – για δημιουργία κυκλωμάτων, LED, διακοπτών, αισθητήρων ή συναγερμών.

3. Σταθμός Σχεδίασης και Προγραμματισμού – με απλά microcontrollers (Arduino, micro:bit) για σύνδεση φυσικών φαινομένων με αυτοματισμούς.

4.  Σταθμός Ανακυκλώσιμων Υλικών – για κατασκευές με χαμηλό κόστος και βιώσιμη προσέγγιση.

Κάθε ομάδα μαθητών (3–4 άτομα) θα εργάζεται με φύλλα καθοδήγησης και θα καταγράφει παρατηρήσεις, μετρήσεις και συμπεράσματα.

Προϋπολογισμός

Το MakerSpace βασίζεται σε χαμηλό κόστος υλικών, αξιοποιώντας απλά και εύκολα διαθέσιμα μέσα:

Arduino ή micro:bit (3–5 τεμάχια)

Καλώδια, LED, αντιστάσεις, μπαταρίες

Υλικά ανακύκλωσης (χαρτόνια, καπάκια, καλαμάκια)

Βασικά εργαλεία (ψαλίδια, κόλλα, κολλητήρι)
Το συνολικό κόστος υπολογίζεται γύρω στα €600–800 για την αρχική εγκατάσταση.

Μορφή Μάθησης και Συμμετέχοντες

Το MakerSpace υποστηρίζει μη τυπική και βιωματική μάθηση, ενισχύοντας την αυτενέργεια των μαθητών. Οι συμμετέχοντες είναι μαθητές Γυμνασίου ή Λυκείου, με καθοδήγηση από εκπαιδευτικούς Φυσικής και Τεχνολογίας. Η συνεργασία σε ομάδες ενισχύει τη διαθεματική προσέγγιση, καθώς οι μαθητές συνδυάζουν γνώσεις Φυσικής, Μαθηματικών, Πληροφορικής και Μηχανικής.

Κατεύθυνση και Μαθησιακά Αποτελέσματα

Το MakerSpace “Φυσική σε Κίνηση” προάγει τη μάθηση μέσω δράσης.
Οι μαθητές κατανοούν βιωματικά τους Νόμους του Νεύτωνα, τον ηλεκτρισμό και την ενέργεια, εφαρμόζουν τη μεθοδολογία STEM και τη διερευνητική μάθηση, αναπτύσσουν δεξιότητες σχεδιασμού, παρατήρησης και αξιολόγησης, και τελικά, συνδέουν τη γνώση της Φυσικής με την καθημερινή ζωή.

# data[].attributes.headline
Τα Μαθηματικά παίρνουν μορφή

# data[].attributes.subject
Τα Μαθηματικά παίρνουν μορφή

# data[].attributes.attachment_link.title
ΔΡΑΣΤΗΡΙΟΤΗΤΑ 2.2

# data[].attributes.headline
“Paper Circuits: Φωτεινές Κάρτες και Δημιουργικά Ηλεκτρικά Μοτίβα”

# data[].attributes.subject
“Paper Circuits: Φωτεινές Κάρτες και Δημιουργικά Ηλεκτρικά Μοτίβα”

# data[].attributes.body
Δημιουργία εκπαιδευτικών καρτών με LED, χαλκοταινία και μπαταρία, με επέκταση LEGO SPIKE για κατασκευή μηχανισμού ειδοποίησης. Τα παιδιά δημιουργούν φωτιζόμενες κάρτες και μοτίβα τέχνης χρησιμοποιώντας απλό κύκλωμα με LED. Στη ρομποτική επέκταση, κατασκευάζουν μια φωτεινή πινακίδα ειδοποίησης με SPIKE.

Η αίθουσα διδασκαλίαςλειτουργεί ήδη ως ένα μικρό MakerSpace, με υλικά οργανωμένα σε ράφια, ερμάρια και τροχήλατα έπιπλα που μπορούν να μετακινηθούν εύκολα στο χώρο. Για τη δραστηριότητα Paper Circuits ο χώρος διαμορφώνεται με πάγκους εργασίας όπου τα παιδιά απλώνουν χαρτόνια, LED και χαλκοταινίες, ενώ κοντινά ντουλάπια διαθέτουν όλα τα απαραίτητα εργαλεία (ψαλίδια, μαρκαδόρους, κόλλες). Σε ένα άλλο σημείο υπάρχει το LEGO SPIKE για τη ρομποτική επέκταση.

Υλικά-Εργαλεία

Χαρτόνια (λευκά & χρωματιστά)

Χαλκοταινία αγώγιμη (copper tape)

LED (διάφορα χρώματα)

Μικρές μπαταρίες CR2032

Θήκες μπαταριών ή αυτοσχέδια πτυσσόμενη θήκη

Kολλητική ταινία διπλής όψης ή σελοτέιπ για στερέωση

Μαρκαδόροι, στυλό, χρώματα

Ψαλίδια

Χάρακας

Κόλλα σιλικόνη

LEGO SPIKE Essential ή Prime

Αισθητήρας χρώματος / απόστασης

Tablet ή laptop με εφαρμογή LEGO Education (για επέκταση με φωτεινή πινακίδα).

Κόστος Υλικών

Χαλκοταινία: €10–€15

LED set: €5–€10

Μπαταρίες CR2032: €5–€8

Χαρτόνια/υλικά τέχνης: €10–€20
Συνολικό κόστος: €30–€50

LEGO Spike €400-€500

Με χρήση των ήδη διαθέσιμων υλικών και εργαλείων της τάξης, το κόστος μειώνεται σημαντικά.

Φιλοσοφία MakerSpace

Η δραστηριότητα προωθεί τη φιλοσοφία του MakerSpace: τα παιδιά σχεδιάζουν, πειραματίζονται, δοκιμάζουν, κάνουν λάθη και βελτιώνουν τις κατασκευές τους. Το περιβάλλον είναι ανοιχτό, ευέλικτο και μαθητοκεντρικό, με τα υλικά άμεσα διαθέσιμα ώστε να διευκολύνεται η αυθόρμητη δημιουργία και η “learning-by-making” διαδικασία.

# data[].attributes.headline
“Junk Robots: Ρομπότ από Ανακυκλώσιμα Υλικά & Bee-Bot Labyrinth Challenge”

# data[].attributes.subject
“Junk Robots: Ρομπότ από Ανακυκλώσιμα Υλικά & Bee-Bot Labyrinth Challenge”

# data[].attributes.body
Κατασκευή αυτοκινούμενων ρομπότ δόνησης από σκουπίδια, με προέκταση Bee-Bot/LEGO για αναπαράσταση της κινητικής συμπεριφοράς.

Λίστα Υλικών-Εργαλείων:

Ανακυκλώσιμα υλικά:

Πλαστικά καπάκια

Κουτιά συσκευασίας

Πλαστικά ποτηράκια

Χαρτοσωλήνες

Μικρά κουτιά/κουπάκια

Μικροί κινητήρες δόνησης (vibration motors)

Μπαταρίες AA / AAA ή coin batteries (ανάλογα με το μοτέρ)

Καλώδια jumper ή καλώδια με κροκοδειλάκια

Μονωτική ταινία

Διακοσμητικά: μάτια, σύρμα πίπας, χρώματα, αυτοκόλλητα

Πιστολάκι με κόλλα σιλικόνης

Ψαλίδια

Μικρές πένσες

Κατσαβιδάκια

Bee-Bot ή Blue-Bot με χαλάκι

LEGO SPIKE Essential/Prime για δημιουργία “Mars Rover”

Εμπόδια για τον λαβύρινθο (ανακυκλώσιμα αντικείμενα)

Όπως έχει αναφερθεί και στην ανάρτηση για την πρώτη προτεινόμενη δραστηριότητα, η αίθουσα διδασκαλίας είναι ήδη διαμορφωμένη σε μορφή μικρού MakerSpace, με ποικιλία υλικών, ψηφιακών και μη ψηφιακών μέσων και εργαλείων άμεσα διαθέσιμων στα παιδιά μέσα από ράφια, ερμάρια και τροχήλατα έπιπλα αποθήκευσης, τροχήλατους πάγκους για συναρμολόγηση και ελεύθερο δάπεδο για δοκιμές κίνησης. Για τη δραστηριότητα με τα Junk Robots, ο χώρος θα εμπλουτιστεί με μια ειδική «γωνιά–εργαστήριο ανακυκλωμένων υλικών», οργανωμένη με μεγάλα κουτιά ταξινομημένα ανά υλικό (καπάκια, κουτάκια, χαρτοσωλήνες). Τα μοτεράκια, οι μπαταρίες και τα καλώδια βρίσκονται ταξινομημένα σε μικρά ερμαράκια, ενώ ο βασικός εξοπλισμός (θερμοκόλλα, πένσες, κατσαβίδια) είναι οργανωμένος σε ασφαλή θέση και άμεσα προσβάσιμος. Υπάρχει διαθέσιμος χώρος για το Bee-Bot ή το LEGO SPIKE, ώστε να πραγματοποιηθεί η επέκταση “Labyrinth Challenge”. Η διάταξη αυτή επιτρέπει στα παιδιά να πειραματιστούν ελεύθερα, να δοκιμάσουν επανειλημμένα και να βελτιώσουν τις κατασκευές τους, ενσαρκώνοντας τη φιλοσοφία του MakerSpace που δίνει έμφαση στη μάθηση μέσα από τη δημιουργία, τον πειραματισμό και τη συνεργατική επίλυση προβλημάτων. Το κόστος της δραστηριότητας παραμένει ιδιαίτερα χαμηλό, καθώς τα περισσότερα υλικά είναι ανακυκλώσιμα, ενώ τα μοτεράκια, οι μπαταρίες και τα βασικά εξαρτήματα κυμαίνονται συνολικά στα €10–€25 ανά ομάδα, καθιστώντας τη δράση προσιτή, δημιουργική και περιβαλλοντικά υπεύθυνη.

# data[].attributes.headline
“LED Art Sculptures: Φωτιζόμενα Τρισδιάστατα Γλυπτά με Τέχνη & Τεχνολογία”

# data[].attributes.subject
“LED Art Sculptures: Φωτιζόμενα Τρισδιάστατα Γλυπτά με Τέχνη & Τεχνολογία”

# data[].attributes.body
Πειραματισμός με υλικά τέχνης και ηλεκτρονικά LED για δημιουργία γλυπτών, με επέκταση LEGO SPIKE για διαδραστική βάση παρουσίασης.

Η αίθουσα διδασκαλίας ως εργαστήρι MakerSpace διαθέτει γωνιά τέχνης και γωνιά ψηφιακών και άλλων εργαλείων και υλικών. Για τη συγκεκριμένη δραστηριότητα, τα παιδιά χρησιμοποιούν πάγκους για κατασκευή τρισδιάστατων γλυπτών με συρμάτινες και εύπλαστες δομές. Σε ράφια υπάρχουν LED, μπαταρίες και καλώδια, ενώ σε αποθηκευτική μονάδα βρίσκεται το LEGO SPIKE για τη διαδραστική βάση παρουσίασης.

Λίστα Υλικών-Εργαλείων

Σύρμα πίπας (pipe cleaners)

Χαρτόνι σκληρό ή χαρτόνι μακέτας

Πλαστελίνη ή πηλός

LED μονής ή πολλαπλής χρωματικής επιλογής

Μπαταρίες CR2032

Θήκες μπαταρίας

Καλώδια jumper

Χρώματα, μαρκαδόροι, υλικά διακόσμησης

Ψαλίδια

Κόλλα σιλικόνης

Πένσα για λύγισμα συρμάτων

LEGO SPIKE Essential/Prime

Αισθητήρας απόστασης ή χρώματος

Περιστρεφόμενη βάση παρουσίασης (κατασκευή LEGO)

Tablet/laptop για προγραμματισμό

Κόστος Υλικών (μεσαίο αλλά οικονομικό)

Σύρμα πίπας: €5–€10

Πλαστελίνη/πηλός: €8–€12

LED: €5–€10

CR2032 μπαταρίες: €5–€8

Διακοσμητικά/υλικά τέχνης: €5–€10
Συνολικό κόστος: €25–€40

LEGO Spike €400-€500

Σχεδόν όλα τα υλικά υπάρχουν ήδη διαθέσιμα στο χώρο. Επομένως το κόστος κατασκευής μειώνεται αρκετά.

Φιλοσοφία MakerSpace

Η δραστηριότητα συνδυάζει διαφορετικά γνωστικά αντικείμενα, μια κεντρική ιδέα της φιλοσοφίας MakerSpace . Οι μαθητές δημιουργούν, πειραματίζονται με αγώγιμα υλικά, εξελίσσουν τις κατασκευές τους και συνδέουν τις αισθητικές επιλογές με τεχνολογική λειτουργικότητα. Η ύπαρξη υλικών σε ανοιχτές ραφιέρες και κινητά έπιπλα ενισχύει την ανεξάρτητη πρόσβαση και την ενεργή μάθηση.

# data[].attributes.body
Το MakerSpace που θα δημιουργούσα στο σχολείο μου θα στηριζόταν στη φιλοσοφία της ενεργητικής, βιωματικής και δημιουργικής μάθησης, όπου οι μαθητές μαθαίνουν μέσα από την κατασκευή, τον πειραματισμό, τη συνεργασία και την εξερεύνηση. Στόχος είναι η ανάπτυξη δεξιοτήτων του 21ου αιώνα μέσα από αυθεντικές εμπειρίες που συνδυάζουν την Τέχνη, τις Φυσικές Επιστήμες, τη Μηχανική και την Τεχνολογία. Η τάξη μου ήδη λειτουργεί ως ένας δυναμικός δημιουργικός χώρος, και το MakerSpace που σχεδιάζω αξιοποιεί και επεκτείνει αυτές τις υποδομές, μετατρέποντας την καθημερινή σχολική εμπειρία σε ένα περιβάλλον “learning by making”.

Στο σχολείο μου (που είναι ένα ιδιαίτερο σχολείο, αφού είναι μονοδιδάσκαλο με μια μόνο αίθουσα διδασκαλίας) δημιούργησα ήδη σημαντικές υποδομές που υποστηρίζουν τη φιλοσοφία του MakerSpace και επιτρέπουν στους μαθητές να πειραματιστούν με ποικιλία εργαλείων, τεχνολογιών και υλικών. Συγκεκριμένα, το σχολείο έχει εξοπλιστεί με 1 laptop ανά μαθητή, καθώς και ρομποτικά συστήματα όπως LEGO SPIKE Essential, LEGO SPIKE Prime και Bee-Bots, αλλά και Edison Robot V3, micro:bits και drone, τα οποία ενισχύουν περαιτέρω τον προγραμματισμό, τους μηχανισμούς και τις εφαρμογές αυτοματισμού. Επιπρόσθετα, αξιοποιούνται VR glasses, smartphones, Merge Cubes, 360° camera, καθώς και 3D printer, που ενισχύουν την τρισδιάστατη μοντελοποίηση, την εικονική/επαυξημένη πραγματικότητα και την πολυμεσική δημιουργία. Υπάρχει ακόμη studio-audio recorder για ηχογραφήσεις και projects πολυτροπικού γραμματισμού, καθώς και Arduino για εισαγωγή σε πιο προχωρημένες εφαρμογές φυσικών υπολογιστικών συστημάτων. Το σχολείο διαθέτει επίσης LEGO bricks, εργαλεία και υλικά τεχνολογίας, μαζί με πλούσιο σετ υλικών τέχνης, που υποστηρίζουν STEAM προσεγγίσεις και δημιουργική κατασκευή. Όλα αυτά τα μέσα είναι άμεσα διαθέσιμα στους μαθητές μέσα από οργανωμένα ράφια, ντουλάπια, συρτάρια και τροχήλατα έπιπλα, επιτρέποντας τους να επιλέγουν, να συνδυάζουν και να πειραματίζονται ελεύθερα και αυτόνομα.

Με βάση αυτή την οργανωμένη και άμεσα προσβάσιμη υποδομή, ο χώρος του δικού μας MakerSpace διαμορφώνεται σε θεματικούς σταθμούς που εξυπηρετούν διαφορετικές ανάγκες μάθησης και δημιουργίας. Για παράδειγμα για τις ανάγκες των προτεινόμενων δραστηριοτήτων δημιουργείται σταθμός ηλεκτρικών κυκλωμάτων με LED, μπαταρίες και χαλκοταινία για δραστηριότητες τύπου Paper Circuits, σταθμός ανακυκλώσιμων υλικών για low-cost κατασκευές όπως τα Junk Robots, καθώς και σταθμός ρομποτικής και προγραμματισμού με LEGO SPIKE και Bee-Bots. Παράλληλα, μια γωνιά τέχνης επιτρέπει τρισδιάστατες κατασκευές και υβριδικά STEAM έργα. Η υπάρχουσα ευελιξία του χώρου —με κινητούς πάγκους, χαλάκια εργασίας και ελεύθερες επιφάνειες στο δάπεδο— επιτρέπει στους μαθητές να μετακινούνται, να συνεργάζονται και να προσαρμόζουν το περιβάλλον ανάλογα με τις ανάγκες κάθε project, ενισχύοντας τη ροή της εργασίας και τη δημιουργική διερεύνηση.

Παράλληλα, υπάρχουν υλικά που θα ήθελα να ενισχύσουν περαιτέρω τον χώρο, όπως ένας laser cutter, περισσότερα arts & crafts υλικά και συστηματική συλλογή ανακυκλώσιμων υλικών, που θα διευρύνουν τις δυνατότητες δημιουργίας και σχεδιασμού. Με αυτό τον τρόπο, το MakerSpace θα συνεχίσει να εξελίσσεται ως ένα ζωντανό, ευέλικτο και μαθητοκεντρικό περιβάλλον, όπου τα παιδιά αναπτύσσουν δημιουργικότητα, αυτοπεποίθηση, τεχνικές δεξιότητες και αυθεντική αγάπη για τη μάθηση.

Το κόστος αναδιαμόρφωσης του δικού μας MakerSpace παραμένει σχετικά περιορισμένο, καθώς το σχολείο διαθέτει ήδη εκτενή τεχνολογική υποδομή. Η μεγαλύτερη προβλεπόμενη αγορά είναι ένας ημιεπαγγελματικός laser cutter (€800–€1500 ), ο οποίος θα ενισχύσει σημαντικά τις δυνατότητες κατασκευής και δημιουργικού σχεδιασμού. Ο εμπλουτισμός των arts & crafts υλικών, ή άλλων υλικών όπως και μικρών επίπλων, εκτιμάται στα €700. Συνολικά, η αναδιαμόρφωση του χώρου υπολογίζεται στις €1500–2000 , ποσό που κρίνεται απολύτως ρεαλιστικό για τη δημιουργία ενός ευέλικτου, λειτουργικού και σύγχρονου MakerSpace.